CELEX: 62009CN0385
Language: el
Date: 2009-09-29 00:00:00
Title: Υπόθεση C-385/09: Αίτηση για την έκδοση προδικαστικής αποφάσεως, την οποία υπέβαλε το Mokestinių ginčų komisijos prie Lietuvos Respublikos vyriausybės (Δημοκρατία της Λιθουανίας) στις 29 Σεπτεμβρίου 2009 — Nidera Handelscompangie BV κατά Valstybinė mokesčių inspekcija prie Lietuvos Respublikos finansų ministerijos

19.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/17
            
         Αίτηση για την έκδοση προδικαστικής αποφάσεως, την οποία υπέβαλε το Mokestinių ginčų komisijos prie Lietuvos Respublikos vyriausybės (Δημοκρατία της Λιθουανίας) στις 29 Σεπτεμβρίου 2009 — Nidera Handelscompangie BV κατά Valstybinė mokesčių inspekcija prie Lietuvos Respublikos finansų ministerijos
   (Υπόθεση C-385/09)
   2009/C 312/28
   Γλώσσα διαδικασίας: η λιθουανική
   
      Αιτούν δικαστήριο
   
   Mokestinių ginčų komisijos prie Lietuvos Respublikos vyriausybės
   
      Διάδικοι στην υπόθεση της κύριας δίκης
   
   
      Προσφεύγουσα: Nidera Handelscompangie BV
   
      Καθής: Valstybinė mokesčių inspekcija prie Lietuvos Respublikos finansų ministerijos
   
      Προδικαστικά ερωτήματα
   
   
               1)
            
            
               Είναι σύμφωνη με τις διατάξεις της οδηγίας 2006/112/ΕΚ (1) που διέπουν το δικαίωμα εκπτώσεως του ΦΠΑ μια ρύθμιση βάσει της οποίας δικαίωμα εκπτώσεως του ΦΠΑ παρέχεται μόνο σε φορολογούμενους που έχουν εξατομικευθεί ως υποκείμενοι σε ΦΠΑ, δηλαδή μόνο σε φορολογούμενους που έχουν καταχωριστεί ως υποκείμενοι σε ΦΠΑ στο σχετικό κράτος μέλος (εν προκειμένω στη Λιθουανία) κατά τα όσα ισχύουν εκεί;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, συνάδει με τις γενικές αρχές του δικαιώματος εκπτώσεως του ΦΠΑ που διατυπώνονται στην οδηγία 2006/112/ΕΚ μια ρύθμιση βάσει της οποίας ο φορολογούμενος που έχει εξατομικευθεί ως υποκείμενος σε ΦΠΑ έχει δικαίωμα εκπτώσεως του ΦΠΑ επί των εισροών και/ή επί των εισαγωγών για αγαθά και/ή υπηρεσίες που αποκτήθηκαν πριν από την εξατομίκευσή του ως υποκειμένου σε ΦΠΑ μόνον αν τα αγαθά αυτά θα χρησιμοποιηθούν για φορολογητέα δραστηριότητά του, δηλαδή ο ΦΠΑ επί των εισροών και/ή επί των εισαγωγών για αγαθά και υπηρεσίες που αποκτήθηκαν πριν από την εξατομίκευσή του ως υποκειμένου σε ΦΠΑ δεν θα επιτραπεί να εκπέσει αν τα αγαθά αυτά έχουν ήδη χρησιμοποιηθεί για τη δραστηριότητα αυτή;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE L 347, σ. 1).